বার্নার্ড জুলিয়েন
বার্নার্ড ডেনিস জুলিয়েন (ইংরেজি: Bernard Julien; জন্ম: ১৩ মার্চ, ১৯৫০) ত্রিনিদাদ ও টোবাগোর কারেনেজ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করেছেন। এছাড়াও, কেন্টের পক্ষে প্রথম-শ্রেণীর ইংরেজ কাউন্টি ক্রিকেটে অংশ নিয়েছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি স্লো লেফট-আর্ম কিংবা বামহাতে ফাস্ট-মিডিয়াম বোলিং করতেন বার্নার্ড জুলিয়েন।